home ΠοδόσφαιροΕρασιτεχνικόΕΠΣ ΡεθύμνουΕυχαριστήρια ανακοίνωση Κοινοποιήστε
Δημοσίευση: Σάββατο, 30 Απριλίου 2011 16.36
Ανακοίνωση με την οποία ευχαριστεί όσους συμμετείχαν στο φιλικό παιχνίδι στη μνήμη του Γιώργου Παπουτσάκη εξέδωσε ο ΑΟ Ψηλορείτης.	Η ανακοίνωση «Το Διοικητικό Συμβούλιο του Α. Ο. Ψηλορείτη αισθάνεται την ανάγκη και δια του τύπου να ευχαριστήσει όλους όσους συνέβαλαν στην οργάνωση και διεξαγωγή της εκδήλωσης μνήμης στον μακαριστό Γιώργο Παπουτσάκη, πρώην ποδοσφαιριστή του Σωματείου μας.
Ιδιαίτερα ευχαριστούμε τον Μητροπολίτη μας κ. Ειρηναίο που δια του Πρωτοσυγκέλου του π. Αθανασίου, απεύθυνε τον πατρικό του χαιρετισμό. Τον Δήμαρχο Αμαρίου κ. Στέφανο Σημαντήρα και τους συνεργάτες του. Την συνδιοργανώτρια Ε.Π.Σ. Ρεθύμνου και τους κ. Γ. Σταράκη, Γ. Δασκαλομαρκάκη και Στ. Ανδρουλάκη, που παραβρέθηκαν. Εκ μέρους των Διαιτητών Ποδοσφαίρου τον κ. Βιζιργιανάκη που αφιλοκερδώς διαιτήτευσε τον αγώνα. Τους αθλητικούς μας συντάκτες. Τον ομιλητή της εκδήλωσης Προπονητή Γιώργο Μανωλακάκη.
Τους ποδοσφαιριστές του Σωματείου μας αλλά και τους πολλούς πρώην συμπαίκτες του Γιώργου που συγκεντρώθηκαν από όλο το νομό. Τον χορηγό της εμφάνισης των «πρώην συμπαικτών του Γιώργου», Λευτέρη Δρακάκη. Τους χορηγούς, Φούρνος Μανωλακάκη, Γλυκές Γεύσεις Διαμαντάκης, Αναψυκτικά ΙΔΗ Χρ. Μουρτζανός, Super Market Αλεξάκης – Διαμαντακη και Mini Market Ζαχ. Μπουρδελής.
Τέλος, ξεχωριστά και ιδιαίτερα ευχαριστούμε την οικογένεια Λάμπρου Παπουτσάκη τόσο για την παρουσία και τα θερμά-καρδιακά λόγια όσο και για την όλη στάση τους που για εμάς αποτελεί δίδαγμα ζωής. Ο Θεός ας χαρίζει στον Γιώργο το δικαίωμα να ζει και να υπάρχει παντοτινά μέσα στο Αναστάσιμο Φως».	Κατηγορία: Ερασιτεχνικό - ΕΠΣ Ρεθύμνου